Huw Tudor

Actor a llenor o Gymru oedd Huw Tudor (ganwyd 1939), a anwyd yn Llanfachreth, Sir Fôn. Ei enw bedydd oedd Norman Owain Williams. Roedd o'n wyneb a llais cyfarwydd ar y llwyfan, teledu a ffilmiau Cymraeg am dros 30 mlynedd, rhwng 1960 a 1999. Cyfranodd tuag at sawl cynhyrchiad gan Gwmni Theatr Cymru.  Roedd o'n adnabyddus am ei lais dramatig ac am ei berfformiadau cofiadwy mewn cynyrchiadau fel Barbarossa (1989) a Rhandir Mwyn (1973).

 Gyrfa 
Derbyniodd ei addysg yn Ysgol Llanfachraeth ac Ysgol Uwchradd Caergybi. Dechreuodd ei yrfa darlledu pan yn 16 oed, cyn derbyn ysgoloriaeth i fynychu coleg  RADA yn Llundain.

Portreadodd y cymeriad Thomas Holme yn y Rhandir Mwyn, addasiad teledu o nofel Marion Eames, i BBC Cymru. Arweiniodd hyn at ei ddiddordeb yn hanes William Penn, gan mai Holme oedd y gŵr benododd Penn yn brif oruchwyliwr ac asiant ei stad ym Mhennsylvania. Bu ar sawl ymweliad â'r Amerig.

Roedd hefyd yn aelod o'r Seiri Rhyddion.

Cafodd ei anrhydeddu ym 1984 fel Cymrawd Oes o'r International Biographical Association am ei wasanaeth i ddiwylliant Cymraeg.

Un o'i ymddangosiadau olaf ar S4C oedd mewn addasiad Harri Pritchard Jones o ddrama Saunders Lewis, Brad ym 1994. Ni fu'n gweithio yn ystod ei flynyddoedd olaf, oherwydd gwaeledd.
 Gwaith 
(detholiad)bawd|Huw Tudor ym 1968
 Ffilmiau 

Brad (1994)

 Teledu 

Gwanwyn Diweddar (1964) BBC Cymru 
Gwalia (1965) BBC Cymru
Y Rhandir Mwyn (1973)
Y Graith (1980)
The Life And Times Of David Lloyd George (1981)
Diar Diar Doctor (1983)
Hafod Henri (1984)
Cysgodion Gdansk (1987)
Barbarossa (1989)
The Old Devils (1992)
Heliwr (1996) / A Mind To Kill

 Llwyfan 

 Cwmni Theatr Cymru / Wales Theatr Company 
The Provok'd Wife (1968) 
Tair drama fer gan Eugène Ionesco : Y Tenant Newydd, Merthyron Dyletswydd a Pedwarawd (1968) 
Cymod Cadarn (1973) 
Yr Achos (1974)
Drama Ddifyfyr yr Alma (1974)
Camelion y Bugail (1974)
Dychweledigion (1974)
Pwyll Gwyllt (1974)
Byd O Amser (1975)

 Cwmni Theatr Gwynedd 
Enoc Huws (1989)
The Druid's Rest (1992)

 Radio 

 The Corn Is Green (1965)

 Cyfeiriadau 

Categori:Actorion o Gymru
Categori:Actorion teledu o Gymru
Categori:Pobl o Ynys Môn
Categori:Genedigaethau 1939